ཁོང་དེ་འདྲ་བྱས་ནས་བཞུགས་ཤེས་མཁན་དེ་འདྲ་མ་རེད།་ཅེས་གསུང་པ་ལས་ཁྱེད་ཀྱིས་སྲིད་ལ་བཞག་པའི་གདེངས་འཇོག་དེ་གསལ་ཐུབ་པ་འདྲ་ཞིག་ཏུ་མཐོང་།ངས་བལྟས་ན་ཚད་གཞི་ཅུང་དམའ་དྲགས་འདུག་བསམ།གང་ལྟར་ད་དུང་འུར་ཟིང་སྔར་བས་མང་པོ་བཟོས་ནས་སྤྱི་ཚོགས་འཁྲུགས་རྐྱེན་གསར་བ་དེ་འདྲ་མ་བཟོས་ན་སྲིད་སྐྱོང་གིས་གསལ་བཤད་གནང་གི་མ་རེད།དེའི་རྒྱུ་མཚན་ནི་གཅིག་ནས་སྤྱི་ཚོགས་ཟིང་ཆ་མི་ཡོང་བའི་འགན་བཀའ་ཤག་ལ་ཡོད་པའི་ཆ་ནས་རེད།གཉིས་ནས་བཀའ་ཤག་དང་ཚོགས་ཟུར་ཁྲིམས་ར་ཞིག་ལ་སླེབས་ནས་གཅིག་ལན་གཉིས་ལན་བྱེད་བཞིན་པའི་དུས་ཚོད་ནི་མིན།དེའི་ཕྱིར་གལ་སྲིད་འདི་མུར་ཡོད་མུས་སུ་སྲིད་སྐྱོང་གིས་གསལ་བཤད་འདྲ་བྱེད་ཀྱིན་བསྡད་ན་ངས་ཀྱང་མོས་མཐུན་རྩ་ནས་མེད།འོན་ཀྱང་གྲོས་ཚོགས་ལ་གསལ་བཤད་ཡོང་སྲིད་པ་རེད།